paragraph_text: Judo je započeo s 11 godina u klubu Ševardeni iz Tbilisija pod vodstvom Gurama Modebadzea. Trenutačno je član kluba Dinamo iz Tbilisija. U reprezentaciju je uključen 2014. godine. Trener mu je Irakli Cirekidze. U mlađim uzrastima Guram je bio svjetski prvak (U17) 2011. godine i europski prvak 2013. godine. Od 2015. godine bori se u teškoj kategoriji, težinskoj klasi preko 100 kg. U toj kategoriji ostvario je mnoštvo uspjeha. Svjetski je prvak iz Bakua 2018., europski prvak iz Varšave 2017. i Minska 2019., te brončani s EP-a u Pragu (2020.) i Lisabonu (2021.) Najveći uspjeh u karijeri mu je osvajanje srebrnog odličja na Olimpijskim igrama u Tokiju 2020. godine, gdje je u finalu poražen od Čeha Lukáša Krpáleka.